Document ID: /roh_data/filtered/fineweb-2-filterrobots_roh.jsonl.gz/14959

Il prim da mars ha Susanna Gadient surpiglià il post da manadra da quest uffizi. La migraziun è durant ils emprims 100 dis stà il tema principal durant la lavur. I saja da fa blera lavur da cussegliaziun cun ils fugitivs. I saja per exempel da chattar abitaziuns per fugitivs, di Susanna Gadient.
Nova incumbensa sco scheffa
Tar l'uffizi social è Gadient gia dapi l’onn 2008. Dapi il 2009 è ella lura stada manadra dal ressort per agid per persunas cun impediments. Ma, uss sco manadra da l'uffizi dettia anc bler dapli incumbensas. I saja da planisar bler e la fin finala saja ella era la persuna responsabla da l'uffizi.